Diari Oficial de la Generalitat Valenciana


Sumari del DOGV 8603, del 31-07-2019 (2019/7813)

RESOLUCIÓ del 17 de juliol de 2019, del director general de Comerç, Artesania i Consum, per la qual s'amplia i es redistribueix el crèdit disponible per a atendre determinades subvencions convocades mitjançant la Resolució de 17 de desembre de 2018, del director general de Comerç i Consum, de la Conselleria d'Economia Sostenible, Sectors Productius, Comerç i Treball, per la qual s'efectua la convocatòria anticipada per a l'exercici 2019 de les ajudes en matèria de comerç, consum i artesania.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8603

Data del DOGV
:   31-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7813


Data del document
:   17-07-2019

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ del 17 de juliol de 2019, del director general de Comerç, Artesania i Consum, per la qual s'amplia i es redistribueix el crèdit disponible per a atendre determinades subvencions convocades mitjançant la Resolució de 17 de desembre de 2018, del director general de Comerç i Consum, de la Conselleria d'Economia Sostenible, Sectors Productius, Comerç i Treball, per la qual s'efectua la convocatòria anticipada per a l'exercici 2019 de les ajudes en matèria de comerç, consum i artesania.  
 [2019/7813]  
  
  
Amb data 28 de desembre de 2018, es va publicar en el DOGV núm. 8453 la Resolució de 17 de desembre de 2018, del director general de Comerç i Consum, per la qual s'efectua la convocatòria anticipada per a l'exercici 2019 de les ajudes en matèria de comerç, consum i artesania, regulades en l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania.  
De conformitat amb el que estableix l'article 56.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions, en l'esmentada resolució de convocatòria es va incorporar la previsió que, en el cas que el crèdit pressupostari que resultara aprovat en la Llei de pressupostos de la Generalitat per a 2019 fora superior a les quanties màximes estimades que consten en el punt segon de la resolució de convocatòria, la Direcció General de Comerç i Consum podrà, després de la tramitació prèvia del corresponent expedient de despesa i de la publicació dels crèdits addicionals disponibles i sense necessitat de realitzar una nova convocatòria, procedir a aplicar els crèdits addicionals disponibles a la concessió de les subvencions a què es refereix la convocatòria anticipada.  
Mitjançant la Llei 28/2018, de 28 de desembre, de pressupostos de la Generalitat per a l'exercici 2019, s'ha assignat un import global màxim de huit milions cent setze mil euros (8.116.000,00 €), tots ells fons propis de la Generalitat, no condicionats, destinats al programa 761.10, Ordenació i promoció comercial, i al programa 443.10, Protecció consumidors i qualitat de béns i serveis, de la Conselleria d'Economia Sostenible, Sectors Productius, Comerç i Treball.  
  
Sobre les consignacions pressupostàries indicades, s'han efectuat reserves per a finançar la convocatòria de subvencions, tant per la Resolució de 17 de desembre de 2018, del director general de Comerç i Consum, per la qual s'efectua la convocatòria anticipada per a l'exercici 2019 de les ajudes en matèria de comerç, consum i artesania per un import de quatre milions setanta-huit mil euros (4.078.000,00 €), com les obligacions degudament adquirides a les quals fa referència l'article 39.5 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, per un import de huit-cents trenta-quatre mil nou-cents vint-i-dos euros amb setanta-set cèntims (834.922,77 €), a més d'efectuar reserva de crèdit per a atendre possibles recursos per un import de setanta mil euros (70.000 €), i la tramitació d'una modificació de minoració de crèdit per import de cinquanta mil euros (50.000,00 €), per acord del Consell de 26 d'abril de 2019 (expedient 11.004/19-047). Per tot això, en l'actualitat existeix una disponibilitat de tres milions cent trenta-huit mil setanta-set euros amb vint-i-tres cèntims (3.138.077,23 €), de crèdit adequat i suficient a distribuir, ja que no existeix més convocatòries ni obligacions amb càrrec a aquests fons.  
  
Com que la Llei 28/2018, de 28 de desembre, de pressupostos de la Generalitat per a l'exercici 2019, consigna un import global màxim de huit milions cent setze mil euros (8.116.000,00 €), en l'actualitat hi ha una disponibilitat de tres milions cent trenta-huit mil setanta-set euros amb vint-i-tres cèntims (3.138.077,23 €) de crèdit adequat i suficient a distribuir, atés que no hi ha més convocatòries ni obligacions a càrrec d'aquests fons en l'actualitat.  
Per tot l'anterior, vistes les esmentades disponibilitats addicionals, fent ús de les facultats que confereixen al conseller o consellera competent l'article 28 de la Llei 5/1983, del Consell, i l'article 160.4 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, en relació amb l'article 3 del Decret 7/2015, de 29 de juny, del president de la Generalitat, pel qual es determinen les conselleries en què s'articula l'Administració de la Generalitat, i el Decret 104/2017, de 21 de juliol, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, (DOGV 8113, 25.08.2017).  
Vista la disposició final primera de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, que recull la delegació expressa en el director general de Comerç i Consum per a poder ampliar els imports globals màxims.  
  
Vistes les esmentades disponibilitats addicionals, en relació amb l'apartat segon de la Resolució de 17 de desembre de 2018 i la disposició final primera de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania.  
  
Atés el que estableix l'article 56 del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, resolc:  
  
Primer. Ampliació i redistribució de crèdits  
Efectuar per a l'any 2019 una ampliació i redistribució de l'import global màxim destinat al finançament de les subvencions en matèria de comerç, consum i artesania, establides en les bases reguladores aprovades per l'Ordre 22/2018, de 22 de novembre, aplicant a la concessió de les ajudes indicades crèdits del pressupost de la Generalitat, a càrrec de fons propis no condicionats, sense necessitat d'una nova convocatòria i sense que, per tant, implique l'obertura de termini per a presentar noves sol·licituds ni l'inici de nou còmput de termini per a resoldre, ni modificació del termini de justificació, amb el desglossament següent:  
  
  
Capítol IV  
- Línia S0135, Ajudes del títol II de les bases reguladores, capítol I, article 18, punt 1 (AVALEM ARTESANIA), per un import de 103.000,00 €. (Expedient tipus: CMAPY4)  
- Línia S0135, Ajudes del títol II de les bases reguladores, capítol II, article 20, punt 3, per un import de 110.000,00 € (Expedient tipus: CMAAS4)  
- Línia S8009, Ajudes del títol II de les bases reguladores, capítol II, article 20, punt 1, per un import de: 990.000,00 €. (Expedient tipus: CMFAST)  
- Línia S8009, Ajudes del títol II de les bases reguladores, capítol III, article 22, punt 1, per un import de 93.256,82 €. (Expedient tipus: CMPFER)  
- Línia S6913, Ajudes del títol II de les bases reguladores, capítol III, article 22, punt 2, per un import de 571.974,09 €. (Expedient tipus: CMDAFC)  
- Línia S0125, Ajudes del títol II de les bases reguladores, capítol IV, per un import de 102.767,50 €. (Expedient tipus: COMICC)  
- Línia S0126, Ajudes del títol II de les bases reguladores, capítol V, per un import de 160.000,00 €. (Expedient tipus: COASOC)  
  
Capítol VII  
-Línia S7537, Ajudes del títol II de les bases reguladores, capítol I, article 18 punt 2 b (AVALEM COMERÇ), per un import de 602.078,82 €. (Expedient tipus: CMMOPY)  
- Línia S0146, Ajudes del títol II de les bases reguladores, capítol III, article 20 punt 4, per un import de 20.000,00 €.(Expedient tipus: CMACCC)  
- Línia S0146, Ajudes del títol II de les bases reguladores, capítol III, article 22 punts 3, 5 i 6, per un import de 330.000,00 €. (Expedient tipus: CMMOAY)  
Segon. Publicació  
Ordenar la publicació d'aquesta resolució en el Diari Oficial de la Generalitat Valenciana  
  
Tercer  
Contra aquesta resolució, que esgota la via administrativa, podrà interposar-s'hi un recurs de reposició davant del conseller d'Economia Sostenible, Sectors Productius, Comerç i Treball, en el termini d'un mes a comptar des de l'endemà del dia en què tinga lloc la publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu, en el termini de dos mesos comptats des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels previstos en la legislació vigent.  
  
València, 17 de juliol de 2019.- El sotssecretari de la Conselleria d'Economia Sostenible, Sectors Productius, Comerç i Treball, per suplència del director o la directora general de Comerç, Artesania i Consum (Resolució de 15 de juliol de 2019, del Conseller d'Economia Sostenible, Sectors Productius, Comerç i Treball): Nacho Costa Pina.